CELEX: 62018CA0679
Language: et
Date: 2020-03-05 00:00:00
Title: Kohtuasi C-679/18: Euroopa Kohtu (teine koda) 5. märtsi 2020. aasta otsus (Okresní soud v Ostravě eelotsusetaotlus – Tšehhi Vabariik) – OPR-Finance s.r.o. versus GK (Eelotsusetaotlus – Tarbijakaitse – Direktiiv 2008/48/EÜ – Tarbijakrediidilepingud – Artikkel 8 – Krediidiandja kohustus kontrollida tarbija krediidivõimelisust – Riigisisesed õigusnormid – Tarbijapoolse tühisusele tuginemise suhtes aegumistähtaja kohaldamine – Artikkel 23 – Sanktsioonid – Tõhusus, proportsionaalsus, hoiatavus – Liikmesriigi kohus – Selle kohustuse täidetuse kontrollimine omal algatusel)

27.4.2020   
            
            
               ET
            
            
               Euroopa Liidu Teataja
            
            
               C 137/17
            
         
      Euroopa Kohtu (teine koda) 5. märtsi 2020. aasta otsus (Okresní soud v Ostravě eelotsusetaotlus – Tšehhi Vabariik) – OPR-Finance s.r.o. versus GK
      (Kohtuasi C-679/18) (1)
      
      (Eelotsusetaotlus - Tarbijakaitse - Direktiiv 2008/48/EÜ - Tarbijakrediidilepingud - Artikkel 8 - Krediidiandja kohustus kontrollida tarbija krediidivõimelisust - Riigisisesed õigusnormid - Tarbijapoolse tühisusele tuginemise suhtes aegumistähtaja kohaldamine - Artikkel 23 - Sanktsioonid - Tõhusus, proportsionaalsus, hoiatavus - Liikmesriigi kohus - Selle kohustuse täidetuse kontrollimine omal algatusel)
      (2020/C 137/21)
      Kohtumenetluse keel: tšehhi
      
         Eelotsusetaotluse esitanud kohus
      
      Okresní soud v Ostravě
      
         Põhikohtuasja pooled
      
      
         Hageja: OPR-Finance s.r.o.
      
         Kostja: GK
      
         Resolutsioon
      
      Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ, artikleid 8 ja 23 tuleb tõlgendada nii, et need kohustavad liikmesriigi kohut analüüsima omal algatusel, kas on rikutud krediidiandja lepingueelset kohustust hinnata tarbija krediidivõimelisust, mis on ette nähtud selle direktiivi artiklis 8, ja toimida vastavalt riigisiseses õiguses selle kohustuse rikkumise puhuks ettenähtule, tingimusel, et sanktsioonid vastavad artikli 23 nõuetele. Lisaks tuleb direktiivi 2008/48 artikleid 8 ja 23 tõlgendada nii, et nendega on vastuolus niisugune riigisisene kord, mille järgi see, kui on rikutud krediidiandja lepingueelset kohustust hinnata tarbija krediidivõimelisust, toob kaasa lepingu tühisuse koos tarbija kohustusega maksta laenu põhisumma krediidiandjale tagasi tema võimalustele vastava tähtaja jooksul, ent seda vaid tingimusel, et tarbija lepingu niisugusele tühisusele tugineb, tehes seda kolmeaastase aegumistähtaja jooksul.
      
         (1)  ELT C 25, 21.1.2019.